... या कारवाईमुळे सीरियाला योग्य शब्दांत संदेश मिळाला आहे, असं मॅटिस यांनी म्हटलं आहे. 

दुपारी 1 वाजून 07 मिनिटांनी - इराणकडून निषेध

अमेरिका आणि मित्रराष्ट्रांनी सीरियावर केलेल्या हल्ल्याचा इराणनं निषेध केला आहे. इराण हा सीरियाचा मित्र आहे. सीरियाच्या गृहयुद्धामध्ये इराणनं सीरियाला मदत केली आहे. 

या घटनेचे या भागात गंभीर पडसाद उमटतील, असा इशारा इराणनं दिला आहे. सीरियात झालेला रासायनिक हल्ला सीरियानेच केला याला अमेरिकेकडे काय पुरावा आहे, असा प्रश्न इराणच्या परराष्ट्र खात्याचे प्रवक्ते बेहराम घासे... उर्वरित लेख लिहा:
लंघन असल्याची टीका केली आहे. सरकारची अधिकृत वृत्तवाहिनी साना न्यूजने म्हटलं आहे की, दहशतवादी अपयशी ठरल्यानंतर आता अमेरिका, फ्रान्स आणि ब्रिटन यांनी हस्तक्षेप करत सीरियाच्या विरोधात आगळीक केली आहे. पण यात त्यांना अपयशच येईल. 

विश्लेषण : असद यांच्यात काही बदल होईल का? जॉनथन मार्कस, संरक्षण प्रतिनिधी

एका वर्षापूर्वी अमेरिकेनं सीरियाच्या हवाई तळावर हल्ला केला होता त्यापेक्षा या हल्ल्याची तीव्रता जास्त आहे. गेल्या वर्षी 59 क्षेपणास्त्रांचा वापर झाला होता. या वेळी त्यापेक्षा जास्त क्षेपणास्त्र या वेळी वापरण्यात येत आहेत. 

अमेरिकेचा हल्ला सध्या थांबला असला तरी अमेरिकेनं असद यांना इशारा दिला आहे. जर तुम्ही पुन्हा रासायनिक हल्ले कराल तर कारवाई होईल, असा हा संदेश देण्यात आला आहे.  

असं असलं तरी एक महत्त्वाचा प्रश्न आहे तो म्हणजे या हल्ल्यानंतर असद यांच्या वागणुकीत बदल होईल का? गेल्या वर्षी हल्ला करण्यात आला होता तरी देखील त्यांची वर्तणूक बदलली नव्हती. 

ट्रंप म्हणाले, "सीरिया सरकारच्या रासायनिक हल्ल्यांच्या क्षमतेशी संबंधित असलेल्या लष्करी तळांवर हल्ले करण्याचे आदेश देण्यात आले आहेत."

ट्रंप म्हणाले, "या हल्ल्यांचा उद्देश रासायनिक शस्त्रांचा वापर आणि प्रसाराला चाप लावणे हाच आहे."

सीरियाचे राष्ट्राध्यक्ष बशर अल असद यांचा उल्लेख करताना ते म्हणाले, "हे काम माणसाचं नाही. हे गुन्हे राक्षसच करू शकतो."

May: 'We are acting together with our allies'

सीरियाने हे रासायनिक हल्ले केल्याचा इन्कार केला आहे. तर सीरियाचा सहकारी असलेल्या रशियाने पाश्चात्य राष्ट्रांनी हल्ला केला तर त्याची परिणती युद्धात होईल, असा इशारा दिला होता. 

या हल्ल्यासाठी टॉमाहॉक या क्रूझ मिसाइलचा वापर करण्यात येत असल्याचं अमेरिकन लष्करी अधिकाऱ्याने रॉयटर्स या वृत्तसंस्थेला सांगितलं आहे.

सीरियाची राजधानी दमास्कस या ठिकाणी हल्ला झाल्याचं वृत्त सीरियन वाहिनीनं दिलं आहे. किमान सहा ठिकाणी हल्ला झाला आहे असं दमास्कसमधील प्रत्यक्षदर्शीनं वृत्तवाहिनीला सांगितलं आहे.  

सीरियाच्या सरकारी वृत्तवाहिनीने दमास्कसवर हल्ला झाल्याला दुजोरा दिला आहे. सीरियाने हवाई संरक्षण सिद्ध केलं असल्याचं ही सांगण्यात आलं आहे. तसेच सरकारी फौजांनी काही क्षेपणास्त्रं पाडली असल्याचं म्हटलं आहे.

ब्रिटनमधील संस्था सीरियन ऑब्जर्व्हेटरी फॉर ह्युमन राईट्स या संस्थेने सिरियाच्या राजधानीमधील...